Diari Oficial de la Generalitat Valenciana


Sumari del DOGV 1258, del 06-03-1990 (1990/816743)

RESOLUCIÓ de 29 de gener de 1990, del Director General de l'Agència del Medi Ambient, per la qual es formula de Declaració d'Impacte Ambiental d'una planta de cria i engreixament d'espècies marines, a la zona marítim-terrestre, situada en el paratge anomenat Grau Vell.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1258

Data del DOGV
:   06-03-1990

Secció del DOGV
:   ALTRES DISPOSICIONS

Número del document
:   1990/816743


Data del document
:   29-01-1990

Organisme emissor
:   Conselleria d'Administració Pública

Tipus de document
:   Resolució

Anàlisi jurídica

Resolució de 29 de gener de 1990, del Director General de l'Agència del Medi Ambient, per la qual es formula declaració d'impacte ambiental d'una planta de cria i engreixament d'espècies marines, a la zona marítimo-terrestre situada en el paratge anomenat Grau Vell.  
Vist l?expedient 027/EIA sobre el projecte de Planta de cria i engreixament d'espècies marines, a la zona marítimo-terrestre situada en el paratge anomenat Grau Vell, en el terme municipal de Sagunt (València), promogut per l?empresa GADIPEIX, SA.  
Vist que en compliment del que s'estableix en l'article 4.1 de la Llei d'impacte ambiental 2/89, de la Generalitat Valenciana, de 3 de març de 1989, l?Estudi d'impacte ambiental conjuntament amb el Projecte foren sotmesos per la Conselleria d'Agricultura i Pesca al tràmit d'Informació pública, durant el termini de 30 dies, anunci que es publicà en el diari Levante del dia 26 d'octubre, en el Boletín Oficial de la Provincia de Valencia número 263, de 3 de novembre de 1989, i al tauler d'edictes de la Casa consistorial de Sagunt.  
Vist que que d'acord amb l'article 5.1 de l?esmentada llei, la Conselleria d?agricultura i Pesca tramet a aquesta Agència, l'11 d'octubre de 1989, l?expedient integrat pel Projecte i l?Estudi d'impacte ambiental, completat segons les indicacions realitzades pels serveis tècnics d'aquella, i, posteriorment, el 12 d'octubre de 1989, durant el període d'informació pública, no es produí cap al·legació.  
Vist que que en l?Estudi es descriu la fragilitat dels diferents ambients que els envolten, així com la possibilitat de poder-s'hi ubicar l'activitat mencionada, sense incidir negativament sobre aquells, tot ressaltant com a efecte negatiu el produït al paisatge a l?haver-lo reduït en modificar la Disposició inicial presentada en el Projecte.  
Vist que que l'actual legislació en matèria d'impacte ambiental (Reial Decret legislatiu 1302/86, Reial Decret 1131/88 i Llei 2/89 de la Generalitat Valenciana) estableix l?obligació de formular una Declaració d'impacte ambiental, amb caràcter preceptiu a la resolució administrativa corresponent, de tots els projectes compresos en els annexos de les esmentades disposicions legals.  
Vist que, que segons es despren de l?expedient, s'han observat els tràmits previstos en la Llei 2/1989, de 3 de març, de la Generalitat Valenciana, i, subsidiàriament, en el Reial Decret Legislatiu 1302/1986, de 28 de juny, i Reial Decret 1131/1988, de 30 de setembre, Reglament que desenvolupa l'anterior.  
Atés que correspon a l'Agència de fer aquest tipus d'estudis i informes d'avaluació d'impacte medi-ambientals, així com l?orientació del seu contingut i de vetlar el seu compliment, d'acord amb els Decrets 3/89 (DOGV núm 1000, art. 4,h) i 45/89 (DOGV núm. 1050, art. 53) del Consell de la Generalitat Valenciana, i al seu director general formular les declaracions d'impacte ambiental, segons assenyalen els esmentats decrets i la Correcció d'errades del Decret 3/89 (DOGV núm. 1037).  
Per tot l?esmentat, i fent ús de les facultats que m'atorga la llei, formule la següent  
Declaració d'Impacte Ambiental  
Primer. He decidit acceptar, a efectes ambientals, la realització del Projecte de Planta de cria i engreixament d'espècies marines a la zona marítima-terrestre, del terme municipal de Sagunt, al paratge anomenat Grau Vell (València), el qual projecte haurà d'ajustar-se a les condicions establertes en l'Estudi d'impacte ambiental i a les especificacions que segueixen:  
a) Mesures correctores tendents a reduir l?efecte produït per l?efluent en el medi marí:  
- Reducció de la matèria en suspensió mitjançant garbellament o tamisatge abans de ser abocat.  
b) Programa de vigilància ambiental:  
- Que serà dut a terme d'acord amb el que es preveu en l?esmentat Estudi; a més, en la fase de construcció hom prestarà atenció especial a les immissions de partícules sòlides a l'atmosfera i a la protecció dels béns i serveis adjacents a la zona d'actuació. Acabada aquesta, es vigilarà el compliment de les labors de restauració, establertes amb criteris d'integració paisatgística, i generalitzades a tots els nivells ambientals amb el seu entorn natural. En qualsevol cas, el promotor estarà obligat a reparar i indemnitzar els danys que s'hi pugueren produir sobre béns i serveis.  
Tot l?esmentat haurà de realitzar-se sense perjudici de la legislació específica que hi correspongués aplicar.  
Segon. Aquesta Declaració d'impacte ambiental es publicarà en el Diari Oficial de la Generalitat Valenciana perquè tothom en tinga coneixement, de conformitat amb l'article 5.3 de la Llei d'impacte ambiental 2/89 de la Generalitat Valenciana, de 3 de març.  
Les persones interessades podran interposar Recurs d'alçada contra aquesta Resolució, la qual no esgota la via administrativa, o qualsevol altra mena de recurs, davant l?Hble. Sr. Conseller d'Administració Pública, en un termini de 15 dies, i podrà ser presentat en el Registre general de la Conselleria d'Administració Pública, carrer Micalet, núm 5, València, per correu, o a qualsevol altre registre públic, segons que disposa la Llei de procediment administratiu.  
València, 29 de gener de 1990.   
El Director General de l'Agència del Medi Ambient:   
Carlos Auernheimer Arguiñano.